
Περί των εξετάσεων των άπολυομένων μαθητών Μέσης 
βαθμίδος έκ των Ιδιωτικών Τεχνικών καί Έπαγγ/κών 
Σχολών καί Λυκείων, προς άπόκτησιν πτυχίου ισοτίμου 
καί ισοδυνάμου προς τα άπονεμόμενα ύπό των Δημοσίων 
Τεχνικών καί Έπαγγ/κών Σχολών καί Λυκείων απο¬ 
λυτήρια. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας ύπόψει : 

ί. Τάς διατάξεις των άρθρων 5,6,8,11 καί 68 παρ. 1-3 
τοϋ Ν.576/77 (ΦΕΚ 102 τ.Α') «περί οργανώσεως καί 
διοικήσεως της Μέσης καί Άνωτέρας Τεχνικής καί Έπαγγ/ 
κής Έκπαιδεύσεως». 

2. Τήν άριθ. Π.2771/21.5.1980 (ΦΕΚ 491 τ.Β'’). Από¬ 
φαση 'Τπουργοϋ Εθνικής Παιδείας καί Θρησκευμάτων. 

3. Τήν άριθ. 1263/1980 γνωμοδότησιν τοϋ Συμβουλίου 
τής Επικράτειας. 

4. Τήν γνώμη τοϋ ΚΕΜΕ διατυπωθεϊσαν είς τήν ύπ’ 
άριθ. 90/1.9.1978 πράξιν αύτοΰ, προτάσει τοϋ επί τής Εθνι¬ 
κής Παιδείας καί Θρησκευμάτων 'Τπουργοϋ, άποφασίζο- 
ζομεν : 

’Άρθρον 1. 

Γενική διάταξις. 

Οί απολυόμενοι έκ των Μέσων Ιδιωτικών Τεχνικών καί 
Έπαγγ/κών Σχολών καί Λυκείων προκειμένου νά αποκτή¬ 
σουν άπολυτήριον ισότιμον καί ισοδύναμον προς τά άπολυ- 
τήρια τά άπονεμόμενα υπό των άντιστοίχων Δημοσίων 
Τεχνικών καί Έπαγγ/κών Σχολών καί Λυκείων δικαιούνται 
νά προσέλθουν προς έξέτασιν ενώπιον ειδικών εξεταστικών 
έπςτροπών κατά τά ύπό τοϋ παρόντος Προεδρικοϋ Διατάγ¬ 
ματος προβλεπόμενα. 

’Άρθρον 2. 

Εξεταστικά καί Βαθμολογικά Κέντρα - Εςεταστικαι 
περίοδοι. 

1. Διά τήν διενέργειαν τών κατά τό παρόν Π. Δ/γμα 
εξετάσεων συνιστώνται άνά εν εξεταστικόν καί έν βαθμολο¬ 
γικόν κέντρον είς τήν έδραν έκάστης Άνωτέρας Εκπαιδευ¬ 
τικής περιφέρειας Τεχνικής καί Επαγγελματικής Εκπαι- 
δεύσεως. 


Αί έξετάσεις είς Αθήνας - Πειραιά καί Θεσσαλονίκην 
διενεργοΰνται κατά τρόπον ένιαΐον δι’ ολας τάς Έκπαιδευ- 
τικάς περιφερείας Τ.Ε.Ε. πού έχουν έδραν τήν περιοχήν 
τέως Δ. ΓΙρωτευούσης άφ’ ενός καί τήν περιοχήν τέως 
Δήμου Θεσσαλονίκης άφ’ ετέρου, έπί τω σκοπώ τής καλυ- 
τέρας οργανώσεως τών εξετάσεων. 

2. Οί άπολυόμενοι έκ τών Ιδιωτικών Τεχνικών καί 
Έπαγγ/κών Σχολών καί Λυκείων προσέρχονται είς έξέτασιν 
ενώπιον τής ειδικής έξεταστικής Επιτροπής τοϋ έξεταστι- 
κοΰ κέντρου εις τήν περιφέρειαν τοϋ οποίου ανήκει ή Σχολή 
έξ ής ούτοι άπελύθησαν. 

3. Αί έξετάσεις διεξάγονται έντός σχολικών διδακτηρίων 
προτεινομένων ύπό τοϋ οικείου Γενικού Έπιθ/τοΰ Μέσης 
Τ.Ε.Ε. καί όριζομένων διά τής έν άρθρω 3 τοϋ παρόντος 
Π. Δ/τος Άποφάσεως, δι’ ής ορίζονται είδικαί έξεταστικαί 
έπιτροπαί. Κριτήριον διά τον καθορισμόν τών σχολικών 
κτηρίων έντός τών όποιων διεξάγονται αί έξετάσεις άποτε- 
λεϊ ό αριθμός τών υποψηφίων, καί ή έν γένει καλύτερα 
όργάνωσις τών έξετάσεων. 

Έπί τή βάσει τοϋ κριτηρίου τούτου ορίζονται είς έκαστον 
εξεταστικόν κέντρον τόσα διδακτήρια δσα άπαιτοΰνται προ¬ 
κειμένου ή έξέτασις τών ύποψηφίων νά διεξαχθή κατά 
τρόπον άπρόσκοπτον. 'Ως Επόπτης έκάστου τών ανωτέρω 
διδακτηρίων ορίζεται είς έκ τών μελών τής Επιτροπής 
Έποπτείας έξετάσεων. Διά τάς πόλεις δπου εδρεύουν Έπό- 
πται Άνωτέρων Έκπ/κών Περιφερειών τά διδακτήρια 
προτείνονται ύπ’ αύτών. 

4. Έξεταστικαί περίοδοι καθ’ άς οί απόφοιτοι Ιδιωτι¬ 
κών Τεχνικών καί Επαγγελματικών Σχολών καί Λυκείων 
δύνανται νά προσέλθουν είς πτυχιακάς εξετάσεις ορίζονται 
δύο (2) : α) Κατά μήνα Ιούνιον έκάστου έτους καί β) κατά 
μήνα Σεπτέμβριον έκάστου έτους. Είς περίπτωσιν καθ’ ήν 
ό άριθμός τών ύποψηφίων εις τινα ειδικότητα είναι μικρό¬ 
τερος τών δέκα, δέν συγκροτείται ειδική εξεταστική έπιτροπή. 
Οί υποψήφιοι προσέρχονται πρός έξέτασιν είς τό πλησιέ- 
στερον εξεταστικόν κέντρον, εις τό όποιον έχει συγκροτηθεί 
άντίστοιχος έξεταστική έπιτροπή, όριζόμενον δι’ άποφάσεως 
τοϋ οικείου Επόπτου Τ.Ε.Ε. 

’Άρθρον 3. 

Είδικαί έξεταστικαί έπιτροπαί - Έπιτροπαί Έποπτείας 
Έξετάσεων. 

1. Δι’ αποφάσεων τών οικείων Εποπτών Τ.Ε.Ε. συγκρο¬ 
τούνται παρ’ έκάστω έξεταστικώ κέντρω είδικαί έξεταστικαί 

έπιτροπαί άνά μία δι’ έκάστην ειδικότητα καί μία έπιτροπή 
έποπτείας έξετάσεων. 

2. Έκάστη ειδική έξεταστική έπιτροπή άποτελεΐται : 

α) Έκ δύο εκπαιδευτικών τής Δημοσίας Τ.Ε.Ε. δι’ 
Ικαστον έξεταζόμενον μάθημα μετά των άναπληρωτών των, 
πτυχιούχων Άνωτάτης ή ελλείψει τούτων, πτυχιούχων 
’Λνωτέρας Σχολής είδικότητος άντιστοίχου ή συναφούς 
προς τα έξεταζόμενα μαθήματα, έπιφυλασσομένης τής 
Ισχύος τών διατάξεων τοϋ άρθρου 6 παρ. 1. 

β) ’Εξ ενός ή πλειόνων έκπαιδευτικών τής Δημοσίας 
Τ.Ε.Ε. μετά τών άναπληρωτών των, ώς Γραμματέων. 

'Ως Πρόεδρος έκάστης ειδικής έξεταστικής έπιτροπής 
ορίζεται δ άρχαιότερος τών μελών αύτής. 

Τά μέλη έκάστης έξεταστικής επιτροπής δέν δύνανται νά 
είναι όλιγώτερα τών τριών συμπεριλαμβανομένου καί τοϋ 
Προέδρου αύτής. 

Αΐ έν παρ. 1 τοϋ παρόντος άρθρου άποφάσεις διά τήν 
σύνθεσιν καί συγκρότησιν τών έξεταστικών Επιτροπών 
έκδίδονται μετά γνώμην τής έν παρ. 3 τοϋ παρόντος Επι¬ 
τροπής Έποπτείας τών έξετάσεων, ή οποία συγκροτείται 
κατά τά έν παρ. 1 καί 3 τοϋ παρόντος οριζόμενα. Εις περί¬ 
πτωσή ΐσοψηφίας υπερισχύει ή ψήφος τοϋ Προέδρου. 

3. 'Η Έξεταστική Επιτροπή Έποπτείας είναι πενταμε¬ 
λής καί άποτελεΐται : 

α) Έκ τών οικείων Εποπτών Τ.Ε.Ε. ή τών νομίμων 
άναπληρωτών των, έφ’ όσον αί έξετάσεις διεξάγονται εις 
πόλιν, ή οποία είναι έδρα Άνωτέρας ή Άνωτέρων Εκπαι¬ 
δευτικών Περιφερειών. Πρόεδρος τής Επιτροπής Έπο¬ 
πτείας τών έξετάσεων όρίζεται ό άρχαιότερος τών μελών 
της, Επόπτης ή Γενικός Επιθεωρητής Τ.Ε.Ε. 

β) Έκ τριών Γενικών Επιθεωρητών Τ.Ε.Ε., έκ τών 
ύπηρετούντων είς τήν έδραν τοϋ Εξεταστικού Κέντρου ώς 
μελών. Ελλείψει ή έν άνεπαρκεία Εποπτών ή Γενικών 
Έπιθ/τών Τ.Ε.Ε., ώς μέλη τής Επιτροπής Έποπτείας 
τών έξετάσεων δρίζονται, πρός συμπλήρωσιν πενταμελούς 
συνθέσεως αύτής, Δ/νταί ΚΕΤΕ ή Τεχνικών ή Έπαγγ/κών 
Λυκείων ή Σχολών ή έτεροι έκπαιδευτικοί τής Δημοσίας 
Τ.Ε.Ε. έπί μισθολογικω κλιμακίω τουλάχιστον 7ω. 

γ) Έξ ένός έκπαιδευτικοΰ τής Δημοσίας Τ.Ε.Ε., ώς 
Γ ραμματέως. 

4. Είς περιπτώσεις καθ’ άς δέν ύπηρετοΰν εις τήν Δημο¬ 
σίαν Τ.Ε.Ε. έκπαιδευτικοί είδικότητος άντιστοίχου ή συνα¬ 
φούς πρός έν έξεταζόμενον μάθημα ή ό άριθμός τών ύπηρε¬ 
τούντων δέν έπαρκεϊ δύναται ό αρμόδιος διά τήν εκδοσιν 
τής άποφάσεως συγκροτήσεως ειδικής έξεταστικής έπι- 
τροπής νά όρίση ώς μέλος τής έπιτροπής έτερον Δημόσιον 
έν ένεργεία υπάλληλον διά τήν έξέτασιν τοϋ συγκεκριμένου 
μαθήματος άποκλειομένου τοϋ όρισμοΰ του ώς προέδρου 
τής έπιτροπής. 

^ 5. Δέν δύνανται να όρισθώσιν ώς μέλη ή γραμματείς τών 
άνωτέρω έπιτροπών οί χρηματίσαντες πρό τριετίας τούλά- 
χιστον ώς καθηγηταί ή ώς διοικητικόν προσωπικόν Ιδιωτι¬ 
κής Σχολής ή Λυκείου έξ ής συμμετέχουν είς τάς έξετάσεις 
άπόφοιτοι πρός άπόκτησιν πτυχίου. 

6. Λι έν παρ. 1 τοϋ παρόντος άποφάσεις κοινοποιούνται 
έγκαίρως είς τους Προέδρους καί τά μέλη τών άναφερομένων 
έπιτροπών και είς τούς οικείους Γενικούς Έπιθεωρητάς 
Τ.Ε.Ε. 

’Άρθρον 4. 

Καθήκοντα και αρμοδιότητες τών είδικών έξεταστικών 
Επιτροπών καί τών Έπιτροπών Έποπτείας έξετάσεων. 

1. Εκαστη επιτροπή έποπτείας έξετάσεων : 

α) Επιλαμβάνεται καί άποφαίνεται έπί τών τυχόν δη- 
μιουργουμένων θεμάτων διά τά όποια δέν έπιλαμβάνεται ή 
δέν κρίνει σκόπιμον, λόγω τής σοβαρότητός των, νά έπιληφθή 
ή είδική έξεταστική έπιτροπή. 


• β) Μεριμνά διά τήν έξεύρεσιν καί διαρρύθμισιν καταλ¬ 
λήλων διά τάς έξετάσεις χώρων καί συντάσσει το σχετικόν 
Πρόγραμμα τών έξετάσεων, τό όποιον κοινοποιεί, έγκαίρως, 
δέκα (10) ήμέρας τουλάχιστον πρό τής ένάρξεως τών έξε¬ 
τάσεων, πρός ένημέρωσιν τών ένδιαφερομένων. 

γ) Όρίζει τούς έπιτηρητάς κατά τά έν άρθρω 5 τοϋ 
παρόντος οριζόμενα. 

δ) Εποπτεύει, διά τών μελών της, τά έξεταστικά κέντρα 
καί τό βαθμολογικόν κέντρον. 

ε) Διενεργεί τήν κατά τό άρθρον 11 τοΰ παρόντος,, άνα^ 
βαθμολόγησιν. #®ΐ: 

2. Έκάστη είδική έξεταστική έπιτροπή έχει τήν μέριμναν 
καί τήν ευθύνην διά τήν διοργάνωσιν τών έξετάσεων, τήν 
έπιλογήν τών θεμάτων, τήν ομαλήν διεξαγωγήν τών έξετά¬ 
σεων, τήν βαθμολόγησιν καί άντικειμενικήν άξιολόγησιν τών 
γραπτών δοκιμίων καί τήν έκδοσιν τών άποτελεσμάτων. 

Είδικώτερον έκάστη είδική έξεταστική έπιτροπή : 

α) Παραλαμβάνει διά τοϋ Γραμματέως της τά δικαιο- 
λογητικά τών υποψηφίων. 

β) Ελέγχει τά ύποβληθέντα ύπό τών Ιδιωτικών Σχολών 
καί Λυκείων δικαιολογητικά τών υποψηφίων τοϋ άρθρου 7 
τοϋ παρόντος, διά τό νομότυπον αύτών καί διαγράφει διά 
σχετικού πρακτικού τούς τυχόν άποκλειομένους τών έξετά¬ 
σεων. 

γ) Καταρτίζει όνομαστικάς καταστάσεις τών έξεταζομέ- 
νων κατά ειδικότητα καί κατ’ αίθουσαν έξετάσεων καί 
μεριμνά διά τήν τοποθέτησιν τούτων είς τά κτήρια, είς 
τά όποια θά διενεργηθοΰν αί έξετάσεις. 

δ) Καταρτίζει τά θέματα τών έξετάσεων κατά τά είδικώ¬ 
τερον έν άρθριμ 8 τοϋ παρόντος οριζόμενα. 

ε ) Έχει τήν ευθύνην διά τήν ορθήν μετάδοσιν τών θεμά¬ 
των είς τούς έξεταζομένους. 

στ ) "Εχει τήν εύθύνην διά τήν άδιάβλητον διεξαγωγήν 
τών έξετάσεων, τήν έκ τοϋ άσφαλοΰς συγκέντρωσιν τών 
γραπτών δοκιμίων καί μεταφοράν τούτων είς τούς χώρους 
βαθμολογήσεως. 

ζ) Μετά τήν κατά τό άρθρον 11 τοϋ παρόντος τυχόν 
αναβαθμολόγησιν τών γραπτών δοκιμίων, μεριμνά διά τήν 
άποσφράγισιν αύτών, τήν άλάθητον καταχώρησιν τών βα¬ 
θμών εις τήν κατάστασιν έξεταζομένων καί τόν προσδιορι¬ 
σμόν τοϋ τελικού άποτελέσματος δι’ έκαστον μαθητήν, συν- 
τάσσουσα σχετικόν πρακτικόν. 

η) Επικυρώνει τάς καταστάσεις τών έξεταζομένων καί 
τα πρακτικά αύτής καί άποστέλλει ταΰτα είς τόν Γενικόν 
Επιθεωρητήν Τ.Ε.Ε. πρός φύλαξιν μετά τών γραπτών 
δοκιμίων τών έξετασθέντων, τά όποια φυλάσσονται έπί έν 
έτος, ώς καί τών φύλλων καταρτίσεως τών θεμάτων καί 
τών δικαιολογητικών συμμετοχής εις τάς έξετάσεις. 

θ) Εκδίδει εντός δέκα πέντε τό πολύ ήμερών άπό τής 
ληξεως τών εξετάσεων τά άποτελέσμασματα αύτών καί 
αποστέλλει ταΰτα, έπί άποδείξει, είς τάς οικείας Ίδιωτικάς 
Σχολάς καί Λύκεια. 

( 0 ’Τπογράφει διά τού Γραμματέως καί τοϋ Προέδρου 
αύτής τά έκδιδόμενα ύπό τών Ιδιωτικών Σχολών καί Λυ¬ 
κείων απολυτήρια καί υποβάλλει ταΰτα είς τόν οίκεϊον 
Γενικόν Επιθεωρητήν Τ.Ε.Ε. πρός θεώρησιν. 

’Άρθρον 5. 

Έπιτηρηταί. 

1. Δι’ ^έκαστον εξεταστικόν κέντρον ορίζεται ύπό τής 
Επιτροπής Εποπτείας εξετάσεων ανάλογος άριθμός Επι¬ 
τηρητών, έκ τοΰ διδακτικοΰ προσωπικού τών Σχολικών 
μονάδων Τ.Ε.Ε. των λειτουργουσων είς τήν περιοχήν τών 
εξεταστικών Κέντρων. Είς περίπτωσιν καθ’ ήν οί ύπηρε- 
τοϋντες Εκπαιδευτικοί είς σχολικάς μονάδας τής Τ.Ε.Ε. 
δέν επαρκούν πρός συμπλήρωσιν του άναγκαιοΰντος αριθμού 
επιτηρητών, ή έπιτροπή Έποπτείας έξετάσεων άπευθύνεται, 
δια τοΰ Προέδρου αύτής, είς τόν οίκεϊον Γενικόν Έπιθ/τήν 

Γενικής Εκπαιδεύσεως, ό όποιος διαθέτει τδν αίτούμενον 
υπό της Επιτροπής Έποπτείας εξετάσεων άριθμόν Εκπαι¬ 
δευτικών. 'Ο άριθμός των δι’ έκαστον έξεταστικόν Κέντρον 
όριζομένων έπιτηρητών δέον να είναι υπέρτερος τοϋ άρκοΰν- 
τος πρός κάλυψιν των προβλεπομένων άναγκών, προκειμέ- 
νου νά πληρωθούν τα έξ ένδεχομένης, λόγω άπουσίας ένίων 
έξ αυτών κενά. Ό καθ’ έκάστην αίθουσαν άριθμός των 
έπιτηρητών καθορίζεται ύπό τοϋ Επόπτου τοϋ εξεταστικού 
Κέντρου, κατά τάς άνάγκας της αποτελεσματικής καί άδια- 
βλήτου έπιτηρήσεως τών έξεταζομένων, μη δυνάμενος πάν¬ 
τως νά είναι σέ άναλογία έπιτηροϋντος πρός έπιτηρουμέ- 
νους τό όλιγώτερον 1/25. 

2. Οί έπιτηρηταί έχουν την ευθύνην της άπροσκόπτου 
καί άδιαβλήτου διεξαγωγής τών εξετάσεων έντός τής αιθού¬ 
σης είς ήν έπιτηροϋν, ύποχρεούμενοι νά καταγγέλλουν πάσαν 
παράβασιν είς τόν Πρόεδρον ή τά μέλη τής ειδικής έξετα- 
στικής Επιτροπής. Ωσαύτως οί έπιτηρηταί παραλαμβά- 
νουν τά γραπτά δοκίμια τών σπουδαστών έλέγχοντες τά 
στοιχεία ταυτότητάς των καί σφραγίζουν ταϋτα διά τής 
αδιαφανούς ταινίας ένώπιον τών έξεταζομένων, μονογρα- 
φοϋντες αύτά μετά τό πέρας τοϋ κειμένου. 

"Αρθρον 6. 

Βαθμολογηταί. 

1. 'Η βαθμολόγησις τών γραπτών δοκιμίων ένεργεΐται 
έντός τοϋ βαθμολογικού Κέντρου ύπό τών μελών τής ειδικής 
έξεταστικής έπιτροπής έκπαιδευτικών λειτουργών τής Τ.Ε.Ε. 
οί όποιοι πρέπει νά είναι άντιστοίχου ή συναφούς πρός τό 
, έξεταζόμενον μάθημα εΐδικότητος. Τά γραπτά δοκίμια τών 
υποψηφίων βαθμολογούνται ύπό Πτυχιούχων Άνωτάτων ή 
Άνωτέρων Σχολών. Έκαστος έξεταστής δέν δύναται νά 
βαθμολόγηση πλείονα τών (300) γραπτών δοκιμίων. 

"Απαντα τά μέλη τών έξεταστικών επιτροπών καί ό 
Πρόεδρος αύτών ύποχρεοΰνται εις βαθμολόγησιν γραπτών 
δοκιμίων. 

2. Είς ήν περίπτωσιν ό άριθμός τών γραπτών δοκιμίων 
τού μαθήματός τίνος είναι μεγάλος καί καθιστά δυσχερή 
τήν βαθμολόγησιν των, ύπό τών μελών τής Έπιτροπής, 
ό Πρόεδρος τής Επιτροπής Έποπτείας τών έξετάσεων, τή 
είσηγήσει τού Προέδρου τής Έξεταστικής Έπιτροπής, 
ορίζει διά συμπληρωματικής πράξεώς του ως βαθμολογητάς 
καί ετέρους Εκπαιδευτικούς λειτουργούς τής Δημοσία; 
Τ.Ε.Ε. ύπηρετοΰντας κατά προτίμησιν, είς τήν έδραν τού 
έξεταστικοΰ κέντρου. Οί οΰτω οριζόμενοι αποτελούν μέλη 
τής κατά τό άρθρον 3 τού παρόντος ειδικής έξεταστικής 
έπιτροπής. 

3. Είς ήν περίπτωσιν ό άριθμός τών έξεταζομένων μαθητών 

είναι μικρός, δ Πρόεδρος τής Έπιτροπής Έποπτείας τών 
έξετάσεων δύναται νά όρίση τόν αύτόν έξεταστήν είς πλείονα 
τοϋ ενός μαθήματα, έφ’ όσον ούτος τυγχάνει αντιστοίχου 
ή συναφούς πρός τά έξεταζόμενα μαθήματα εΐδικότητος, 
έπιφυλασσομένων τών διατάξεων τοϋ έδαφίου β' τής παρ. 
2 του άρθρου 3 τού παρόντος. _ 

4. Ή άναβαθμολόγησις τών γραπτών δοκιμίων κατά τά 
έν άρθρω 11 παρ. 8 τοϋ παρόντος διενεργεΐται ύπό έκπαι- 
δευτικών τής Δημοτικής Τ.Ε.Ε., όριζομένων δι’ άποφά- 
σεως τής Έπιτροπής Έποπτείας τών έξετάσεων. 

"Αρθρον 7. 

'Τποβλητέα δικαιολογητικά. 

1. Οί προσερχόμενοι πρός έξέτασιν σπουδασταί υποβάλ¬ 
λουν πέντε (5) ήμέρας τό άργότερον πρό τής ένάρξεως τών 
έξετάσεων είς τάς Ιδιωτικά; Σχολάς καί Λύκεια, έξ ών άπε- 
λύθησαν; 


α) Αϊτησιν νομίμως χαρτοσεσημασμένην. 

β) Τριπλότυπον είσπράξεως Δημοσίου Ταμείου ύπό μορ¬ 
φήν παραβόλου δρχ. (100) έκατό δι’ έκαστον έξεταζόμενον 
μάθημα. 

2. Έκάστη Ιδιωτική Σχολή καί Αύκειον ύποβάλλει τρεις 
(3) ήμέρας τό άργότερον πρό τής ένάρξεως τών έξετάσεων 
είς τόν γραμματέα τής Ειδικής έξεταστικής Επιτροπής : 

α) Καταστάσεις άπολυθέντων κατά ειδικότητα, περιλαμ- 
βανούσας τούς έχοντας ύποβάλλει αιτήσεις συμμετοχής είς 
τάς έξετάσεις όμοΰ μέ τά κατά τήν προηγουμένην παρά¬ 
γραφον τριπλότυπα είσπράξεως. 

β) Καταστάσεις άποτελεσμάτων περιλαμβανούσας τούς 
ύποβαλόντας αιτήσεις ύποψηφίους, τούς κριθέντας ώς ανε¬ 
ξεταστέους είς προηγουμένην έξέτασιν καί άπαντα τά έν 
τώ προηγουμένφ έδαφίω στοιχεΐχ, καθώς επίσης τήν εξε¬ 
ταστικήν περίοδον καθ’ ήν έλαβε μέρος είς τάς έξετάσεις 
καί τούς βαθμούς τούς οποίους έλαβε κατά μάθημα. 

3. Αΐ κατά τήν προηγουμένην παράγραφον καταστάσεις 
έπέχουν θέσιν τίτλου σπουδών, συντάσσονται ώς όρίζεται 
είς τό έν τέλει τού παρόντος Π. Δ/τος παράρτημα. Θεωρούν¬ 
ται δέ πρό τής ύποβολής των είς ήν ειδικήν έξεταστικήν 
έπιτροπήν ύπό τοϋ οικείου Γενικού Έπιθ/τοϋ Τ.Ε.Ε., διά 
ήν άκρίβειαν τών άναγραφομένων έν αύταΐς στοιχείων. 

4. Τά έν παραγράφω 1 τοϋ παρόντος άρθρου έξέταστρα, 
καταβάλλονται έπ’ όνόματι τών ύποψηφίων πρός έξέτασιν 
σπουδαστών είς τά Δημόσια Ταμεία, ώς έσοδα τού τακτι¬ 
κού Κρατικού Προϋπολογισμού, άπαγορευομένης ής 
είσπράξεως παντός άλλου ποσού ύπό τών Ιδιωτικών Σχο¬ 
λών, μέ τό αίτιολογικόν ής συμμετοχής τών μαθητών 
αύτών είς τάς, διά τού παρόντος, έξετάσεις. 

"Αρθρον 8. 

Καταρτισμός Θεμάτων Εξετάσεων. 

1. Τά θέματα έξετάσεων δι’ έκαστον έξεταζόμενον μά¬ 
θημα καταρτίζονται ύπό τών μελών τής ειδικής έξεταστικής 
έπιτροπής. 

2. Πρός τούτο ό Πρόεδρος έκάστης ειδικής έξεταστικής 
έπιτροπής συγκαλεΐ δύο (2) ήμέρας τό ένωρίτερον πρό τής 
ένάρξεως τών έξετάσεων ήν έπιτροήν είς συνεδρίαν καί 
άναθέτει είς δύο έκ τών έκπαιδευτικών μελών ής έπιτροπής, 
δι’ έκαστον έξεταζόμενον μάθημα νά καταρτίση είς ίδιον 
φύλλον χάρτου έκαστος, θέματα είς άριθμόν τριπλάσιον τών 
πρός έξέτασιν διδομένων κατά μάθημα. Τά θέματα ταΰτα 
έγκλείονται είς φάκελλον, τόν όποιον μονογράφουν οί έξε- 
τασταί καί παραδίδονται είς τόν Πρόεδρον τής Έπιτροπής 
πρός φόλχξιν. 

3. Έκ τών ύπ’ 6ψιν της τιθεμένων κατά τήν προηγουμέ¬ 
νην παράγραφον θεμάτων ή Έπιτροή καταρτίζει τόν τελι¬ 
κόν πίνακα τών έξεταστέων θεμάτων συνερχομένη πρός 
τούτο είς εύλογον χρόνον πρό ής ένάρξεως ής έξετάσεως, 
δυναμένη κατά ήν κρίσιν της νά προσθέση ή νά άφαιρέση 
θέματα έκ τών προτεινομένων. 

'Ο πίναξ ούτος διαλαμβάνει τριπλάσιον άριθμόν τών πρός 
έξέτασιν διδομένων θεμάτων έξ αύτοϋ δέ προσδιορίζονται διά 
πληρώσεως, ένεργουμένης ύπό ής Έπιτροπής ένώπιον τών 
έξεταζομένων, τά θέματα έφ’ ών έξετάζονται οί ύποψήφιοι. 

4. Είς τούς έξεταζομένους δίδονται πρός έπεξεργχσίαν 
τρία θέματα δι’ έκαστον μάθημα. Έξαιρετικώς προκειμέ- 
νου περί τών μαθημάτων σχεδίου καί ξένης γλώσσης είναι 
δυνατόν νά δίδεται έν μόνον θέμα. Οί έξεταζόμενοι ύπο- 
χοεοϋνται νά άπανήσουν έφ’ όλων τών τιθεμένων θεμάτων. 
"Εκαστον τιθέμενον θέμα δύναται νά συντίθεται έκ πλειόνων 
ής μιας έρωήσεων. 

5. Οί έξεταζόμενοι ένώπιον της Ειδικής Εξεταστικής 
Επιτροπής έξετάζονται έπί τής διδακτέας ύλης τής τελευ¬ 
ταίας τάξεως ώς κάτωθι : 

α) Οί τών Λυκείων είς 8λα τά τεχνικά και εργαστηριακά 
μαθήματα καί εις τά μαθήματα Ελληνικά, Φυσική, Μαθη¬ 
ματικά καί Ιστορία. 

β) Οί τών Τεχνικών καί Έπαγγ/κών Σχολών επι τών 
τεχνικών μαθημάτων τής είδικότητός των. 

Είδικώς τά έργαστηριακά μαθήματα καί αί πρακτικαί 
άσκήσεις εξετάζονται εις τούς άντιστοίχους εκπαιδευτικούς 
χώρους καί εργαστήρια Δημοσίων Σχολείων έφ’ όσον υφι- 
στανται επαρκή τοιαΰτα, τηρουμένης κατά τά λοιπά τής 
προβλεπομένης ύπύ τοϋ παρόντος διαδικασίας διά την διε¬ 
νέργειαν τών έξετάσεων. 

Έφ’ 8σον κατά τήν κρίσιν τής Επιτροπής Έποπτείας 
τών έξετάσεων δέν ύφίστανται κατάλληλα καί επαρκή εργα¬ 
στήρια, δύναται ή έν λόγω έπιτροπή νά άποφασίση τήν έξέ- 
τασιν τών μαθητών, είς άλλους έκπαιδευτικούς Εργαστη¬ 
ριακούς χώρους Δημοσίων Υπηρεσιών ή έλλείψει τούτων είς 
τά Εργαστήρια τών Ιδιωτικών Σχολών ή Λυκείων. 

"Αρθρον 9. 

Γραπταί δοκιμασίαι - Χρόνος διεξαγωγής έξετάσεων. 

1. Τήν πρώτην ήμέραν τών έξετάσεων οί ύποψήφιοι οφεί¬ 
λουν νά προσέρχονται είς τό διδακτήριον, ένθα διενεργοΰνται 
αί έξετάσεις μίαν ώραν προ τής καθωρισμένης ώρας ένάρ- 
ξεως αυτών, κατά δέ τάς λοιπάς ημέρας ήμίσειαν ώραν 
πρό τής ένάρξεως τών έξετάσεων. 

2. Όλίγον πρό τής καθωρισμένης ώρας ένάρξεως τών 
έξετάσεων οί ύποψήφιοι εισέρχονται είς τάς αίθουσας καί 
καταλαμβάνουν θέσεις κατά τήν ύπόδειξιν τών έπιτηρητών. 

3. Εύθύς μετά τήν είσοδον τών υποψηφίων είς τάς αίθου¬ 
σας ελέγχεται όπό τών έπιτηρητών ή παρουσία των διά τής 
ταυτότητός των. 

4. Ή άνακοίνωσις τών θεμάτων γίνεται δι’ αναγραφής 
των είς τδν πίνακα ή ΰπαγορεύσεώς των ή διανομής των έν 
πολυγραφημένω άντιγράφφ. 

Άπδ τής λήξεως τής άνακοινώσεως τών θεμάτων άρχε- 
ται ό χρόνος τής έξετάσεως, δστις ορίζεται υπό τής Εξε¬ 
ταστικής Επιτροπής κατά τήν κατάρτισιν τών θεμάτων 
καί άνακοινοϋται είς τούς έξεταζομένους, άμα τώ πέρατι 
τής μεταδόσεως τών θεμάτων τούτων. 

Είς έξαιρετικάς περιπτώσεις ή Εξεταστική Επιτροπή 
δύναται νά παρατείνη τόν χρόνον τής έξετάσεως κατά ήμί- 
σειαν ώραν έπί πλέον. 

5. Τά θέματα καί αί έπ’ αύτών άπαντήσεις άναγράφονται 
ύπό τών έξεταζομένων έπί είδικοϋ χάρτου χορηγουμένου 
ύπό τής Επιτροπής καί διανεμομένου είς αύτούς, ύπό τών 
έπιτηρητών άμα τή είσόδω τών ύποψηφίων είς τάς αίθού- 
σας έξετάσεων. "Εκαστον φύλλον χάρτου φέρει τήν σφρα¬ 
γίδα τής Γενικής Έπιθεωρήσεως Τ.Ε.Ε. ή τής οικείας 
Έκπ/κής Περιφερείας ή τής Έποπτείας τής οικείας 
’Λνωτέρας Έκπ/κής Περιφερείας καί τήν μονογραφήν τοϋ 
έπιτηρητοΰ. 

6. Μετά τήν διανομήν, τών ειδικών διά τήν έξέτασιν 
προοριζομένων φύλλων χάρτου, οί υποψήφιοι αναγράφουν 
έπ’ αύτών τό όνοματεπώνυμον, τό πατρώνυμον καί τήν Σχο¬ 
λήν προελεύσεώς των είς τόν χώρον τόν προβλεπόμενον νά 
καλυφθή δι’ αδιαφανούς χάρτου, οστις κατά τήν παράδοσιν 
έκάστου γραπτού δοκιμίου καλύπτεται μερίμνη καί ευθύνη 
τών έπιτηρητών έπιμελώς. 

7. "Εξοδος υποψηφίου έκ τής αιθούσης έξετάσεως προϋ¬ 
ποθέτει παράδοσιν τοϋ γραπτού δοκιμίου του καί παρέλευσιν 
τοϋ ήμίσεος (1/2) τοϋ κατά τήν παρ. 4 τοϋ παρόντος άρθρου 


όριζομένου χρόνουν τουλάχιστον, απο τής εναρςεως τής 
έξετάσεως. 

8. Κατά τήν παράδοσιν τοϋ γραπτού δοκιμίου 6 έπιτη- 
ρητής ελέγχων τά στοιχεία ταυτότητός τοϋ υποψηφίου, 
έπικολλά ένώπιον τούτου τήν άδιαφανή ταινίαν τοϋ γραπτού, 
έπικαλύπτων οΰτω τά στοιχεία ταύτα. Μαθητης αρνου^με- 
νος νά παραδώση τό γραπτόν του, κατά τά άνωτέρο) ορι¬ 
ζόμενα, βαθμολογείται είς τό αντίστοιχον μάθημά, δια τοϋ 

βαθμοΰ έ'να (1). , < ^ 

Οί έπιτηρηταί μονογραφούν έκαστον φυλλον γραπτού δο¬ 
κιμίου καί παραδίδουν ταΰτα εις την Επιτροπήν, συντασ- 
σομένου πρακτικού παραλαβής και παραδοσεως επι τοϋ 
περικαλύμματος τών γραπτών. 

9. Ό ύποψήφιος προσερχόμενος μετά τήν έναρξιν τής 
άνακοινώσεως τών θεμάτων ή δολιευόμενος την έξέτασιν 
ή παρακωλύων δι’ άταξίας ή άνυπακοής τήν ομαλήν διεξα¬ 
γωγήν αυτής άποκλείεται τής περαιτέρω έξετάσεως έπιση- 
μειουμένης σχετικής παρατηρήσεως έπί τοϋ γραπτού του 
ύπό τών έπιτηρητών καί άπομακρύνεται τής αιθούσης μη 
έπιτρεπομένης τής έξόδου του έκ τοϋ Εξεταστικού Κέντρου, 
πρό τής παρελεύσεως μιας ώρας άπό τής ένάρξεως τής 
έξετάσεως. 

"Αρθρον 10. 

'Τποχρεώσεις τών έξεταζομένων - Άντιγράφοντες. 

1. Ούδείς σπουδαστής γίνεται δεκτός είς τάς έξετάσεις 
εάν τά κατ’ άρθρον 7 τοϋ παρόντος δικαιολογητικά δέν 
εύρεθοΰν νομοτύπως έχοντα ύπό τής Επιτροπής. Ωσαύτως 
δέν γίνεται δεκτός είς τάς έξετάσεις σπουδαστής μή φέρων 
μεθ’ έαυτοΰ τήν άστυνομικήν του ταυτότητα ή έγκυρον 
σχολικήν ταυτότητα ή άλλο κατά τήν κρίσιν τής Εξεταστι¬ 
κής Επιτροπής έπίσημον έγγραφον, μετά φωτογραφίας, 
Δημοσίας Αρχής, άποδεικνύων τήν ταυτότητά του. 

2. Απαγορεύεται είς τούς έξεταζομένους νά έχουν μεθ’ 
εαυτών χαρτοφύλακα, βιβλία, σημειώσεις καί παν ότι γέννα 
ύπονοίας κακής χρησιμοποιήσεώς του. 

Κατά τήν έξέτασιν τοϋ μαθήματος τοϋ Σχεδίου έπιτρέ- 
πεται ή κατά τήν κρίσιν τής Εξεταστικής Επιτροπής, ή 
χρήσις τών απαραιτήτων οργάνων σχεϊιάσεως κ.λ.π. 

"Εκαστος σπουδαστής δύναται νά χρησιμοποιή ώς πρό¬ 
χειρον, μόνον τήν τελευταίαν σελίδα τής κόλλας καί νά 
σημειώνη είς τό άνω μέρος αυτής τήν λέξιν πρόχειρον. 

3. Αποβάλλεται τής αιθούσης καί βαθμολογείται διά τοϋ 
βαθμού κακώς (1) ένα είς τό μάθημα, πας δστις : 

α) Συλληφθεϊ νά κατέχη σημειώσεις, βιβλία, εφημερίδας 
κ.λ.π. 

β) Συλληφθεϊ νά άντιγράφη έκ τοϋ γραπτού δοκιμίου 
ετέρου έξεταζομένου, νά δίδη ή νά λαμβάνη πληροφορίας, 
περί τών έξεταζομένων μαθημάτων, νά συνομιλή ή νά συνεν¬ 
νοείται μεθ’ ετέρου έξεταζομένου ή νά βοήθα άλλον. 

γ) Άτακτεΐ καί δέν ύπχκούει άνευ άντιρρήσεως είς τάς 
υποδείξεις τών έπιτηρητών ή τών μελών τής Εξεταστικής 
Επιτροπής. 

δ) Δέν άποχωρεΐ τής αιθούσης άμέσως μετά τό πέρας 
τής έξετάσεώς του. 

ε) Δολιεύεται τάς έξετάσεις καθ’ οίονδήποτε τρόπον 
καί κατά τήν κρίσιν τοϋ έπιτηρητοΰ ή τών μελών τής 
Εξεταστικής Επιτροπής. 

4. Είς περιπτώσεις σοβαρών ένδείξεων άντιγραφής, δια- 
πιστουμένων ύπό τοϋ έξεταστοΰ καί συνεξεταστοΰ κατά τήν 
διόρθωσιν τών γραπτών δοκιμίων, δύναται ή ειδική Εξε¬ 
ταστική Έπιτροπή, κατόπιν προτάσεως τών έξεταστών, 
νά παραπέμψη τάς περιπτώσεις ταύτας είς τήν Επιτροπήν 
Έποπτείας τών έξετάσεων, πρός λήψιν τελεσιδίκου άποφά- 
σεως διά τήν βαθμολόγησιν αύτών. 

5. Μετά την είσοδον των σπουδαστών εις τάς αΐθούσας 
έξετάσεων ούδείς έπιτρέπεται νά έξέλθη τούτων πρό τής 
παρελεύσεως τοΰ ήμίσεος χρόνου, του όριζομένου διά τάς 
εξετάσεις. Υποψήφιος έξερχόμενος τής αιθούσης, κατά 
παράβασιν τής διατάξεως ταύτης, θεωρείται ως παραιτη¬ 
θείς τής έξετάσεως. Κατ’ έξαίρεσιν επιτρέπεται ή έξοδος 
υποψηφίου έκ τής αιθούσης διά λόγους ειδικών άναγκών 
καί μόνον τή συνοδεία έπιτηρητοΰ ή μέλους τής Επιτροπής. 

"Αρθρον 11. 

Βαθμολόγησις καί Άναβαθμολόγησις γραπτών δοκιμίων. 

Βαθμολογικά Κέντρα. 

1. Παρ’ έκάστω έξεταστικώ Κέντρω συνιστάται εν βα¬ 
θμολογικόν Κέντρον στεγαζόμενον εις έν διδακτήριον τής 
περιοχής τοΰ εξεταστικού Κέντρου, καθοριζόμενον δι’ άπο- 
φάσεως, τής Επιτροπής Έποπτείας Εξετάσεων. 

2. “Εκαστον βαθμολογικόν Κέντρον τελεί ύπό τήν έπο- 
πτείαν τής Επιτροπής Έποπτείας Έξετάσεων, παριστα- 
μένου καθ’ δλην τήν διάρκειαν τής λειτουργίας αύτοϋ, ενός 
τουλάχιστον έκ τών μελών της. 

3. Εις έκαστον βαθμολογικόν Κέντρον συγκεντροϋνται 
ύπό τής Επιτροπής Έποπτείας έξετάσεων τά γραπτά δο¬ 
κίμια τά άποστελλόμενα ύπό τών ειδικών εξεταστικών έπι- 
τροπών. 

4. Εις έκαστον βαθμολογικόν Κέντρον προβλέπονται καί 
όργανοϋνται ό χώρος συγκεντρούσεως τών γραπτών δοκι¬ 
μίων καί οί άπαιτούμενοι χώροι βαθμολογήσεως αυτών. 

5. Μετά τό πέρας τών έξετάσεων έκάστου έξεταζομένου 
μαθήματος, ή Εξεταστική Επιτροπή συγκεντρώνει τά 
γραπτά δοκίμια καί παραδίδει ταϋτα εις τό βαθμολογικόν 
Κέντρον, είς τήν Επιτροπήν Έποπτείας Έξετάσεων, συν- 
τάσσουσα σχετικόν πρακτικόν. 

6. 'Η βαθμολόγησις τών γραπτών δοκιμίων ένεργεϊται 
ύπό τών μελών τών ειδικών έξεταστικών έπιτροπών έν τώ 
βαθμολογικώ κέντρω. 

Αί ώραι λειτουργίας έκάστου βαθμολογικού κέντρου κα¬ 
θορίζονται δι’ άποφάσεως τής έπιτροπής έποπτείας έξετά¬ 
σεων. 

7. "Εκαστον γραπτόν δοκίμιον βαθμολογείται από δύο 
βαθμολογητάς, έξ ών ό πρώτος διά νά έπισημάνη τάς άτε- 
λείας τοΰ δοκιμίου κάμνει χρήσιν μολυβδϊδος έρυθράς 
γραφής, ό δέ δεύτερος πράσινης. 

'Η βαθμολόγησις ένεργεϊται έπί τή βάσει τής βαθμολο¬ 
γικής κλίμακος τοΰ άρθρου 12 τοΰ παρόντος. Ό βαθμός 
δι’ ού αξιολογεί έκαστον γραπτόν δοκίμιον ό πρώτος τών 
βαθμολογητών, έπικαλύπτεται δι’ άδιαφανοΰς χάρτου. 

Ό βαθμός τοΰ δευτέρου βαθμολογητοΰ παραμένει άκά- 
λυπτος. Οί βαθμοί άναγράφονται ύπό τών βαθμολογητών 
έπί τοΰ δοκιμίου διψήφιοι καί ολογράφως πάντοτε (π.χ. 
μηδέν πέντε (05), δώδεκα (12) κοκ. 

8. Μετά τό πέρας τής διαδικασίας βαθμολογήσεως τών 
γραπτών δοκιμίων καί πρό τής άποκαλύψεως τών ονομά¬ 
των τών ύποψηφίων ένεργεϊται ένώπιον της Έπιτροπής 
Έποπτείας Έξετάσεων, ή άποκάλυψις τοΰ βαθμοΰ τής 
πρώτης βαθμολογήσεως ενός έκάστου γραπτού δοκιμίου 
καί έρευνάται ύπό τής έπιτροπής ταύτης, έάν είς τό γραπτόν 
δοκίμιον ύπάρχη, μεταξύ τών βαθμών τών δύο βαθμολογη¬ 
τών, διαφορά ύπερτέρα τών τριών μονάδων. Γραπτόν δο¬ 
κίμιο ν έμπίπτον εις τήν τελευταίαν ταύτην περίπτωσιν 
τίθεται είς δευτεροβάθμιον κρίσιν ένώπιον τής έπιτροπής 
έποπτείας έξετάσεων, ή οποία καί άναθέτει τήν άναβαθμο- 
λόγησιν τού γραπτού τούτον ϊοκιμίου εις ϊύο ετέρους 
έκπ/κούς Δημοσίας Τ.Ε.Ε. τής αυτής ή συναφούς ε*8ι- 
κότητος προς τό εις δ άναφερεται το γραπτόν ίοκιμιον 


μάθημά και άποφασίζει έπί τοΰ βαθμοΰ τοΰ γραπτοΰ 
τούτου. Μετά ταΰτα, έτέρα άναβαθμολόγησις καί παράδο- 
σις τών γραπτών δοκιμίων, πρός άλλον τινα έλεγχον τής 
επιδόσεως του ύποψηφίου δεν επιτρέπεται. 

“Αρθρον 12. 

Βαθμολογική Κλίμαξ. 

1. 'Η βαθμολογική κλίμαξ, βάσει τής όποιας αξιολο¬ 
γούνται καί βαθμολογούνται τά κατά τό παρόν γραπτά 
δοκίμια τών άπολυομένων έκ τών Μέσων καί Κατωτέρων 
Ιδιωτικών Τεχνικών Σχολών καί Αυκείων είναι ή έξής : 

α) «“Αριστα» 10 έο)ς 20. 
β) «Λίαν καλώς» 16 έως 18. 
γ) «Καλώς» 13 έως 15. 
δ) «Σχεδόν καλώς» 10 έως 12. 
ε) «Μετρίως» 7 έως 9. 
στ) «Μετριώτατα» 4 έως 6. 
ζ) «Κακώς» 1 έως 3. 

2. 'Ο μέσος όρος τής βαθμολογίας τών δύο εξεταστών, 
άφ’ ένός έκάστου γραπτοΰ δοκιμίου αποτελεί τόν βαθμόν 
τής έπιδόσεως τοΰ σπουδαστοΰ είς τό οίκεϊον μάθημα. Έάν 
προκύπτη βαθμός μικτός, τό κλάσμα λογίζεται ώς άκεραία 
μονάς, πρός τά άνω, έφ’ όσον είναι ίσον ή μεγαλύτερου τοΰ 
ήμίσεος τής άκεραίας μονάδος, άλλως παραλείπεται. 

3. Βαθμολογική βάσις, κατά τάς έξετάσεις τοΰ παρόντος, 
ορίζεται τό δέκα (10), γενικός δέ βαθμός έπιδόσεως, κατά 
τάς έξετάσεις ταύτας, είναι ό μέσος δρος βαθμολογίας όλων 
τών έξετασθέντων μαθημάτων. 

“Αρθρον 13. 

Εξαγωγή τών άποτελεσμάτων. 

1. Μετάτό πέρας τής βαθμολογήσεως καί τής τυχόν άνα- 
βαθμολογήσεως τών γραπτών δοκιμίων έφ’ δλων τών έξε¬ 
τασθέντων μαθητών, ή όποια πάντως δέον νά συντελεσθή 
έντός 15 ήμερών άπό τής λήξεως τών έξετάσεων, ή είδική 
Εξεταστική Επιτροπή : 

α) Αποσφραγίζει τά γραπτά δοκίμια, 
β) Καταχωρεί εις τάς οικείας στήλας τών καταστάσεων 
άποτελεσμάτων τόν μέσον δρον βαθμολογίας τών δύο βαθμο¬ 
λογητών, ή τόν μόνον βαθμόν τόν προερχόμενου έξ άυαβαθμο- 
λογήσεως. 

γ) Εξάγει τόν γενικόν μέσον δρον βαθμολογίας έκάστου 
σπουδαστοΰ καί προσδιορίζει τό γενικόν άποτέλεσμα τών 
έξετάσεων αύτοΰ. 

δ) "Εκαστος βαθμολογητής έλέγχει ύπευθύνως τούς 
βαθμούς πού έχουν άναγραφεϊ είς τήν κατάστασιν διά παρα¬ 
βολής άπό τά γραπτά πού έχει διορθώσει. 

2. 'Ως έπιτυχών χαρακτηρίζεται ό σπουδαστής, ό λαβών 
τουλάχιστον βαθμόν δέκα (10) εις έκαστον τών έξετασθέντων 
μαθημάτων άλλως χαρακτηρίζεται ώς άποτυχών. 

3. Εις τούς έπιτυχόντας χορηγείται άπολυτήριον, κατά 
τά οριζόμενα ύπό τών διατάξεων τοΰ άρθρου 15 τοΰ παρόντος 
11. Δ/τος. 'Ο γενικός μέσος δρος βαθμολογίας, ήν έλαβε 
ό σπουδαστής κατά τάς, κατά τό παρόν, έξετάσεις προσδιο¬ 
ρίζει τόν χαρακτηρισμόν έπιδόσεως αύτοΰ, έπί τή βάσει 
τής, κατά τό άρθρου 12 παρ. 1 τοΰ παρόντος, βαθμολογικής 
κλίμακος. 'Ο βαθμός ούτος δέν στρογγυλοποιεΐται. 

4. Είς τούς άποτυχόντας χορηγείται «άποδεικτικόν άπο¬ 
τελεσμάτων», κατά τά οριζόμενα ύπό τών διατάξεων τοΰ 
παρόντος άρθρου, άναγράφον τά έξετασθέντα μαθήματα καί 
τήν έφ’ ένός έκάστου έπιτευχθεϊσαν βαθμολογίαν, έφ’ όσον 
τοΰτο ζητηθή ύπ’ αύτών. Διά τήν συμμετοχήν εις τάς 
έξετάσεις συντάσσεται ή έν άρθρω 7 κατάστασις. 

5. Είς ά μαθήματα, ύπελείφθησαν τής βάσεως δέκα (10), 
οί έξεταζόμενοι παραπέμπονται νά έξετασθοΰν είς άλλην 
έξεταστικήν περίοδον, 

6. Μετά την κατά τήν παρ. 1 τοϋ παρόντος άρθρου 
έξαγωγήν αποτελεσμάτων ή επιτροπή άποστέλλει ταχυ- 
δρομικώς, επί άποδείξει, τάς καταστάσεις άποτελεσμάτων 
είς τήν οίκείαν Ιδιωτικήν Τεχνικήν Σχολήν ή Λύκειονκαί 
παραδίδει άντίγραφον των καταστάσεων τούτων είς τον 
οίκεϊον Γενικόν Επιθεωρητήν Τ.Ε.Ε., όμοϋ μετά των 
λοιπών δικαιολογητικών, ώς έν άρθρω 7 τοϋ παρόντος 
άναφέρεται. 'Έν άντίγραφον των καταστάσεων άποτελε¬ 
σμάτων διατηρεί ό Γραμματεύς τής Επιτροπής διά τήν 
θεώρησιν των άπολυτηρίων. 

7. Τά γραπτά δοκίμια, ώς καί τά φύλλα καταρτίσεως 
των εξεταστέων θεμάτων, καταστρέφονται ύπό τοΰ οικείου 
Γενικού Έπιθ/τοΰ Τ.Ε.Ε., μετά τήν παρέλευσιν πλήρους 
έξαμήνου άπό τής διενεργείας των έξετάξεων. Τά δέ λοιπά 
δικαιολογητικά διατηρούνται είς τό άρχεϊον της οικείας 
Γενικής Έπιθ/σεως Τεχνικής καί Επαγγελματικής Έκ- 
παιδεύσεως. 

8. Τούς Προέδρους καί Γραμματείς των Ειδικών Εξε¬ 
ταστικών Επιτροπών, άπόντας ή κωλυομένους, άναπληροΰν 
κατά τήν υπογραφήν τών τίτλων, άντιστοίχως ό οικείος 
Γεν. Έπιθ/τής Τ.Ε.Ε. καί είς έκ τών έκπ/κών, πού υπηρε¬ 
τούν είς τά γραφεία τής οικείας Έκπ/κής Περιφέρειας 
Τ.Ε.Ε. καί υπογράφουν άντί αυτών τά άπολυτήρια τών 
έπιτυχόντων. 

9. * Η άνακοίνωσις άποτελεσμάτων άπό οίουδήποτε συμμε- 
τέχοντος είς τήν διαδικασίαν τών εξετάσεων, προ τής έπι- 
σήμου άνακοινώσειυς αύτών, άποτελεϊ πειθαρχικόν άδίκημα. 


Άρθρου 14. 

Άρχεϊον έξετάσεων. 

1. Παρ’ έκάστη Γενική Έπιθ/ση Τ.Ε.Ε. τηρούνται τά 
άκόλουθα βιβλία : 

α) Βιβλίον ξαταχωρίσεως άποτελεσμάτων χωριστόν δι’ 
έκάστην ειδικότητα. 

β) Βιβλίον καταχωρίσεως άπολυτηρίων χωριστόν δι’ 
έκάστην βαθμίδα έκπ/σεως. 

γ) Βιβλίον παραλαβής άποδεικτικών άποτελεσμάτων καί 
άπολυτηρίων. 

2. Είς τά ανωτέρω βιβλία καταχω,ροΰνται, μερίμνη τοΰ οι¬ 
κείου Γενικού ιΕχιΦ/τοΰ Τ.Ε.Ε., οπό ίδιον αριθμόν, τά στοι¬ 
χεία ταύτότητος τοΰ εξεταζόμενου, ή βαδμίς έκπ/σεως, ή εΐίι- 
κότης. ή επωνυμία τής Σχολής ή Λυκείου έξ ου ουτος άπελυ- 
ύη, τό^είϊος τοΰ τίτλου, ή χρονολογία έκϊόσεως τοΰ τίτλου, ό 
μέσος Ορος τών βαθμών ους έτυχεν ό εξεταζόμενος είς έκα¬ 
στον μάδημα καί ό γενικός βαθμός έπιίόσεως τοΰ έξετασ^έν- 
τος. Είς ίίίαν στήλην τών υπό στοιχεία β καί γ τής προη- 
γουμένης παραγράφου βιβλίων υπογράφει ό παραλαβών τον 
τίτλον. 

3. Το βιβλίον καταχωρίσεως άποτελεσμάτων υπογρά¬ 
φεται καί κλείεται ύπό τού οικείου Γενικού Έπιθ/τοΰ Τ.Ε.Ε., 


μετά τό πέρας τής καταχωρήσεως τών άποτελεσμάτων 
έκάστης εξεταστικής περιόδου. 

4. Ό τύπος, τών παρ’ έκάστη Γενική Έπιθ/ση Τ.Ε.Ε., 
τηρουμένων βιβλίων καθορίζεται δΓ υποδειγμάτων άπο- 
στελλομένων αύταϊς ύπό τοΰ ΤΠΕΠΘ. 

5. Παρ’ έκάστη Ιδιωτική Τεχνική Σχολή ή Λυκείω 
τηρούνται τά κάτωθι βιβλία : 

α) Καταχωρήσεως βαθμολογίας πτυχιακών έξετάσεων 
χωριστόν δι’ έκάστην ειδικότητα. 

β) Παραλαβής άπολυτηρίων. 

γ) Παραλαβής άποδεικτικών άποτελεσμάτων καί άπο¬ 
λυτηρίων. 


Άρθρον 15. 

Τρόπος συντάξεως τίτλων σπουδών. 

1. Μετά τήν κοινοποίησιν τών καταστάσεων άποτελε¬ 
σμάτων τών ύποστάντων άπολυτηρίους εξετάσεις, μερίμνη 
τού Δ/ντοΰ έκάστης Ιδιωτικής Τεχνικής Σχολής ή Λυκείου 
θά καταχωρήται άκριβές άντίγραφον τής καταστάσεως είς 
τό παρ’έκάστη Σχολή ή Λυκείω τηρούμενον βιβλίον καταχω¬ 
ρήσεως βαθμολογίας άπολυτηρίων έξετάσεων, τό όποιον 
θά ύπογράφεται διά τήν άκρίβειαν τής άντιγραφής ύπό τοΰ 
Δ/ντοΰ κοίί τοΰ Γραμματέως τής Σχολής. Έν συνεχεία 
ή Διεύθυνσις τής Σχολής ή τοΰ Λυκείου μεριμνά διά τήν 
συμπλήρωσιν τών έντύπων άπολυτηρίων απάντων τών έπι¬ 
τυχόντων κατά τάς άπολυτηρίους έξετάξεις, δι’ άναγραφής 
έπ’ αύτών καλλιγραφικώς καί διά σινικής μελάνης πάντων 
τών στοιχείων τών μαθητών, πλήν τής ήμερομηνίας θεω- 
ρήσεως. 

2. Είς τό άνω δεξιόν τοΰ έντύπου άπολυτηρίου έπικολ- 
λάται πρόσφατος φωτογραφία τοΰ δικαιούχου κάτωθι δέ τής 
φωτογραφίας βεβαιοΰται ή ταυτότης τοΰ εΐκονιζομένου 
παρά τοΰ Δ/ντοΰ τής Σχολής ή Λυκείου. Τά χαρτόσημα 
επικολλώνται είς τό άνω άριστερόν μέρος τοΰ έντύπου τό δέ 
χαρτόσημου διά τήν θεώρησιν είς τό κάτω άριστερόν καί 
παραπλεύρως τής θέσεως τής θεωρήσεως. 

3. Τά οΰτω συμπεπληρωμένα πτυχία απάντων τών έπι¬ 
τυχόντων ύποβάλλονται είς τόν Γραμματέα τής ειδικής 
έξεταστικής έπιτροπής έντός είκοσι ημερών τό βραδύτερου 
άπό τής κοινοποιήσεως τών άποτελεσμάτων, πρός υπογραφή. 

Ό Γραμματεύς τής ειδικής έξεταστικής έπιτροπής υπο¬ 
βάλλει εις τόν οίκεϊον Γεν. Έπιθ/τήν Τ.Ε.Ε., τά πτυχία 
πρός θεώρησιν καί καταχώρησιν είς τό παρ’ αύτώ τηρού¬ 
μενον βιβλίον έκδόσεως άπολυτηρίων. 

4. Οι χορηγούμενοι τίτλοι σπουδών, διά τούς άπολυο- 
μένους έκ τών Ιδιωτικών Έπαγγελ/κών Σχολών καί 
Λυκείων τούς έμπίπτοντας είς τάς διατάξεις τής παρ. 3 τοΰ 
άρθρου 66 τοΰ Ν. 676/77, συντάσσονται έπί λευκού χάρτου 
διαστάσεων 0,33 x 0,24 μ., βάσει ύποδειγμάτων χορηγου¬ 
μένων ύπό τής Γ.Δ.Ε.Ε. τοΰ ΤΠΕΠΘ ώς άκολούθως : 

Α" Αποδεικτικόν άποτελεσμάτων 

..... ΙΔΙΩΤΙΚΗ ΤΕΧΝΙΚΗ - ΕΠΑΓΓΕΛΜΑΤΙΚΗ ΣΧΟΛΗ η ΑΓΚΕΙΟ ^ 

(βαθμίδα) (πλήρη επωνυμία Σχολής και δνομα, επώνυμο ιδιοκτήτη Σχολή; ή 

Λυκείου, ΦΕΚ κ.λπ.) 

Άριθ. Β.Π.Σ. 

Άριθ. Αποδεικτικού.. 

ΑΠΟΔΕΙΚΤΙΚΟ ΑΠΟΤΕΛΕΣΜΑΤΩΝ ΑΠΟΛΥΤΗΡΙΩΝ ΕΞΕΤΑΣΕΩΝ 
Περιόδου (μήν, έτος) 

'Ο ή Ή , .-. ί Η'. ί..τοδ. τής . 

δημότης . τοϋ Νομοϋ . μέ Α.Μ. 

καί τό έτος γεννήσεως.απόφοιτος τής (βαθμίδα). Ιδιωτικής Έπαγγ/κής 

Σχολής ή Λυκείου (πλήρη έπωνυμία Σχολής ή Λυκείου) (δνομα, έπούνυμο) (τμήμα είδικότης) ... , ... 

.προσήλθεν ενώπιον τής Είδικής Ε¬ 
ξεταστικής Επιτροπής πού συγκροτήθηκε σύμφωνα μέ τις διατάξεις τοϋ άρθρου 68 τοϋ Ν. 576/77 καί τοϋ Π. Δ/τος. 

1978 κατόπιν τής άποφάσεως τοϋ Επόπτου τής . Άνωτέρας Εκπαιδευτικής Περιφερείας 

Τ.Ε.Ε. προέδρου τής επιτροπής έποπτείας των έξετάσεων άριθ. καί μετά νόμιμες έξετάσεις π«ρι- 

όδου.19. . .. επέτυχε στα κατωτέοω καθήματα μέ τήν άντίστοιχη βαθμολογία : 

1) . 

2 ) . 

3) . 

4) . ;...· 

Παραπέμφθηκε δέ για άνεξέταση σέ επόμενη έξεταστική περίοδο στα κατωτέρω μαθήματα : 

1). 

2 ) . 

3) . 

4) . 

Επειδή δέν έλαβε τήν καθορισμένη βαθμολογική βάση. 

Τό παρόν έκδίδεται γιά κάθε νόμιμη χρήση ύστερα από αίτηση τοϋ ένδιαφερομένου μέ άριθ. Πρωτ. .. 

δέν είναι δέ ισότιμο καί ισοδύναμο μέ Απολυτήριο. 

(Ημερομηνία - Τόπος) 


Ό Δ/ντής της Σχολής 
Τ.Υ. 

(’ Ονοματεπώνυμο) 


ΕΘΕΩΡΗΘΗ 
(Τόπος - Ημερομηνία) 

Ό Γεν. Έπιθ/τής Τ.Ε.Ε. Περιφερείας 

Τ.Υ. 

(Όνοματεπώνυμο) 

(Σφραγίδα) 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΕΙΔΙΚΗ ΕΞΕΤΑΣΤΙΚΗ ΕΠΙΤΡΟΠΗ ΑΠΟΛΥΤΗΡΙΩΝ ΕΞΕΤΑΣΕΩΝ 

Άριθ. Β.Π.Σ. . 

Άριθ. Απολυτηρίου ... 

Άριθ. Άποφ. συστ. Έξετ. Έπιτρ. 

ΑΠΟΛΥΤΗΡΙΟ 

ΑΠΟΦΟΙΤΟΥ ΚΑΤΩΤΕΡΑΣ ή ΜΕΣΗΣ ΣΧΟΛΗΣ ή ΛΥΚΕΙΟΥ 


Φωτογραφία 

θεώρηση 


Ό ή 'Η 


δημότης 


του . και της 

.τοϋ Νομοϋ . 


μέ Α.Μ.και ^ τος Υ ε>Λ ή σεω ζ 19. . . άπόφοιτος τής 

(βαθμίδα) ’Ιδιωτικής Σχολής (πλήρη έπωνυμία). : · · · · ·;.:■ ■,· .·_··,··. ”···,· Τ «*%* ^ Εί , 8ι ' 

» .προσηλθε ενώπιον της Εξεταστικής Επιτροπής που συσταθηκε σύμ¬ 
φωνα μέ τίς'διατάξεις τοϋ άρθρου 68 τοϋ Ν. 576/77 καί τοϋ Π. Δ/τος. ./1978, κατόπιν τής άποφάσεως 

I 0 .τοϋ Επόπτη τής. Ανωτέρας Εκπαιδευτικής Περιφερείας 1 .Ε.Ε., 

Προέδρου τής*Επιτροπής Έποπτείας των Έξετάσεων καί μετά τις νόμιμες εξετάσεις περιόδου.19. . 

έλαβε τό άπολυτήριο (βαθμίδα καί ειδικότητα) .· · ·······_····· · · · .. 

μέ γενικό βαθμό έπιδόσεως. (άριθμητικως και ολογράφως). 

Τό Άπολυτήριο αυτό είναι ισότιμο καί ισοδύναμο μέ τά Απολυτήρια πού χορηγούν οί άντίστοιχες Δημόσιες ή άνε- 
γ νωρισμένες ώς ισότιμες των Δημοσίων τοϋ ΐδίου τύπου καί βαθμίδας Σχολές η Λύκεια τοϋ > Ν 576/77. 

Ό άνωτέρω έγινε άπολυτηριοΰχος τήν. ( Ημερομηνία εκδοσεως αποτελεσμάτων). 

Γ (Τοπος εκόοσεως - Ημερομηνία) 


Ό Πρόεδρος τής Εξεταστικής Επιτροπής 

Τ.Υ. 

(Όνοματεπώνυμο) 


Ό Γραμματεύς τής Εξεταστικής Επιτροπής 
Τ.Υ. 

(Όνοματεπώνυμο) 

ΕΘΕΩΡΗΘΗ 
(Τόπος καί Ημερομηνία) 

Ο Γεν. Έπιθ/τής τής Τ.Ε.Ε.Περιφερείας 

(Υπογραφή) 

(Όνοματεπώνυμο) 


(Σφραγίδα) 

ΕΦΗΜΕΡΙΣ ΤΗΣ ΚΥΒΕΡΝΗΣΕίϊΣ (ΤΕΥΧΟΣ ΠΡΟΤΟΝ) 


Αποδεικτικό έκδόσεως Απολυτηρίου Τεχνικών & Έπαγγ/κών Σχολικών Μονάδων 


(Βαθμίδα) 

Άριθ. Β.Π.Σ. 

Άριθ. Αποδεικτικού .. 


Θέση φωτογραφίας 
Θεώρηση 

ΙΔΙΩΤΙΚΗ ΤΕΧΝΙΚΗ ΕΠΑΓΓΕΛΜΑΤΙΚΗ ΣΧΟΛΗ ή ΛΥΚΕΙΟ 

(πλήρη επωνυμία Σχολής, ΦΕΚ άδείας καί ίνομα, επώνυμο ιδιο¬ 
κτήτου Σχολής ή Λυκείου κ.λπ.) 


Σχολ. Ιτος 19..-19. 
ΑΠΑΔΕΙΚΤΙΚΟ ΕΚΔΟΣΕΩΣ ΑΠΟΛΥΤΗΡΙΟΥ ΜΕΣΗΣ ΣΧΟΛΗΣ ή ΛΥΚΕΙΟΥ 

'Ο ή 'Η .τοϋ . τής.. 

δημότης .ί. τοϋ Νομοϋ . έτος γεννήσεως 19. 

άπόφοιτος τής . . . .·.Ιδιωτικής Τεχνικής καί Έπαγγ/κής Σχολής (Επωνυμία Σχολής ). 

.. (Τμήμα Ειδικότητα) . 

προσήλθε ενώπιον τής ειδικής Εξεταστικής Επιτροπής πού συστάθηκε σύμφωνα μέ τις διατάξεις τοϋ άρθρου 68 τοϋ Ν. 

576/77 καί τοϋ Π. Δ/τος . κατόπιν τής άποφάσεως άριθ. 

τοϋ Επόπτου τής Άνωτέρας Έκπ/κής Περιφερείας καί μετά τις νόμιμες εξετάσεις περιόδου.19. . . 

έλαβε τό άπολυτήριο (Ειδικότητα καί βαθμίδα) . 

μέ γενικό βαθμό έπιδόσεως. (άριθμητικώς καί ολογράφως). 

'Ο ανωτέρω έγινε άπολυτηριοΰχος την . 

Τό ανωτέρω άπολυτήριο είναι ισότιμο καί ισοδύναμο μέ τά άπολυτήρια τού χορηγούν οί άντίστοιχες Δημόσιες Τεχνικές 
καί Έπαγγ/κές Σχολές ή Λύκεια τοϋ Ν. 576/77. 

(Τόπος έκδόσεως- -Ημερομηνία) 


'Ο Διευθυντής τής Σχολής 
('Υπογραφή) 
(Όνοματεπώνυμο) 


ΕΘΕΩΡΗΘΗ 

(Τόπος - Ημερομηνία) 


Ό Γεν. Επιθεωρητής Τ.Ε.Ε. τής.Περιφερείας 

('Υπογραφή) 

(Όνοματεπώνυμο) 

(Σφραγίδα) 

( ' ' Άρθρον 16. 

Αι διατάξεις τοϋ παρόντος εφαρμόζονται καί διά τούς άποφοιτήσαντες ώς καί διά εκείνους οί όποιοι θά αποφοιτή¬ 
σουν από τας Ιδιωτικας Μέσας και Κατωτέρας Τεχνικας καί Επαγγελματικάς Σχολάς, οί όποιοι έλειτούργησαν προ 
τής δημοσιευσεως τοϋ Ν. 576/1977 καί καταργήθησαν ύπό τοϋ άρθρου 66 τοϋ ώς άνω Νόμου, ώς τοϋτο άντικατεστάθη 
υπό τής παρ. 2 τοϋ άρθρου 16 τοϋ Ν. 817/1978 (ΦΕΚ 170 τ.Α'). 

, ’Άρθρον 17. 

Πάσα διάταξις άντικειμένη εις τάς διατάξεις τοϋ παρόντος η ρυθμίζουσα άλλως θέαατα ρυθμιζόμενα ύπ’ αύτοΰ, 
καταργειται. ^ 

Άρθρον 18. 

Η ισχύς τοϋ παρόντος άρχεται άπό τής δημοσιεύσεώς του διά τής Έφημερίδος τής Κυβερνήσεως. 

7 τών 4 πΐ ~ » ΐκ ^ ς , Θρησκευμάτων Υπουργόν, άνατίθεμεν τήν δημοσίευσιν καί έκτέλεσιν τοϋ 

του παρόντος Προεδρικού Διατάγματος. 


Εν Άθήναις τή 31 Ίανουαρίου 1981 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΟΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΙ ΕΘΝΙΚΗ! ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟ! ΚΑΑΤΕΖΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























